קיארה קיטינג

קיארה אילהאן קיטינג (באנגלית: Khiara Ilhaan Keating, נולדה ב-27 ביוני 2004) היא כדורגלנית אנגלייה המשחקת כיום כשוערת במועדון מנצ'סטר סיטי שמשחק בסופרליג האנגלית לנשים ובנבחרת אנגליה. היא שיחקה בעבר בהשאלה עבור AFC Fylde וקובנטרי יונייטד.

== קריירה מוקדמת ==
קיטינג גדלה בארדוויק, מנצ'סטר, שָם אמהּ הקימה לה קבוצה שתשחק בה, בתחילה כחלוצה<ref></ref>. היא עשתה ניסיון במנצ'סטר יונייטד כשוערת בגיל 6. קיטינג שיחקה במנצ'סטר יונייטד עד גיל 11, לפני שעברה ל"אקדמיית הסיטי"<ref name=":0"></ref>.

== קריירה בקבוצות ==
קיטינג ישבה על הספסל כמחליפה עבור מנצ'סטר סיטי, במהלך עונת 2020–21, לפני שהושאלה ל-AFC Fylde של הליגה הלאומית צפון, בתחילת העונה הבאה אחריה. שם היא הרשימה מאד את הנוגעים בדבר, והעיתון בלקפול גאזט כינה את הופעתה בסיקור המשחק כמרשימה, לשוערת כה צעירה (בת 17 לעת ההיא)<ref></ref>.
עקב רשימת פצועים ארוכה במנצ'סטר סיטי, קיטינג הוחזרה לאחר תקופה קצרה בת כמה הופעות, כדי לשמש כמחליפה לשוערות הבכירות. היא ערכה את הופעת הבכורה שלה בקבוצת הבוגרות מנצ'סטר סיטי ב-12 בינואר 2022, כשהיא החלה בגביע ליגת הנשים של ה-FA נגד לסטר סיטי<ref></ref>. כמה ימים לאחר מכן ב-16 בינואר 2022, היא ערכה את הופעת הבכורה שלה בליגה עם 90 דקות נגד אסטון וילה<ref></ref>.

בינואר 2023, הצטרפה קיטינג לקובנטרי יונייטד בהשאלה עד תום עונת אליפות הנשים 2022–23, וזאת כדי לצבור ניסיון כשוערת בכירה<ref></ref>. היא ערכה ארבע הופעות בסך הכל במועדון<ref></ref>.

== עונת 2023 - 2024 ==
באוקטובר 2023, קיטינג הייתה מועמדת לשחקנית החודש ב-WSL לעונת 2023–2024. בנובמבר היא חתמה על הארכה של שלוש שנים במנצ'סטר סיטי, לאחר שפתחה בששת המשחקים הראשונים של העונה<ref></ref><ref></ref>. נכון לדצמבר 2023, לקיטינג היה אחוז ההצלה השלישי בגובהו של הליגה לעונה, ולפי האתר Goal.com, היא חלק מדור חדש לגמרי של שוערות<ref name=":0" />. היא הפכה לשוערת הבחירה הראשונה של סיטי לאחר שהועדפה על אלי רובק<ref></ref><ref></ref> .

בסיבוב החמישי בגביע האנגלי 2023–24 נגד ארסנל ב-11 בפברואר 2024, קיטינג סיפקה הופעה "עולמית"<ref></ref>. סדרת ההצלות שלה זכתה לשבחי המבקרים<ref></ref>, תוארה כגיבורה<ref></ref>, ובזכותה נשמר השער נקי להבטחת ניצחון 1-0<ref></ref>.

בסוף העונה, קיטינג הפכה להיות השוערת הצעירה ביותר שזכתה בכפפת הזהב של WSL<ref name=":1"></ref>.

== קריירה בינלאומית ==
קיטינג הופיעה פעם אחת בנבחרת אנגליה עד גיל 15. היא עשתה את הופעת הבכורה שלה בנבחרת עד גיל 19 במוקדמות האליפות הזו ב-2022 מול הרפובליקה של אירלנד ב-20 באוקטובר 2021, תוך שמירה על שער נקי. האתר "אינגלנד פוטבול" תיאר את הופעתה כ"קולוסאלית"<ref></ref>. בקיץ 2022, היא המשיכה להיות שוערת הבחירה הראשונה בשלב הבתים של הטורניר האחרון<ref></ref>. באוקטובר 2022, קיטינג שיחקה במוקדמות אליפות האומות 2023 עד גיל 19, תוך שמירה על שער נקי נגד סלובניה<ref></ref>.

ב-25 באוגוסט 2022, נבחרה קיטינג כחלק מסגל אנגליה עד גיל 23 למשחק נגד נורווגיה<ref></ref>, שם היא הייתה שוערת מחליפה אך לא שיחקה<ref></ref>. בספטמבר 2023, קיטינג הייתה שוב מחליפה בליגה האירופית U23 נגד נורווגיה ובלגיה, אך לא שיחקה<ref></ref><ref></ref>.

קיטינג קיבלה את זימון הבכיר הראשון שלה ב-17 באוקטובר 2023 לצמד משחקי ליגת האומות לנשים של אופ"א נגד בלגיה אך גם בהם לא השתתפה<ref></ref>.

== פרסים והוקרות ==
* מנצ'סטר סיטי - פרס הכוכבת העולה לעונת 2022 - 2023<ref></ref>.
* כפפת הזהב של הסופר-ליג לעונת 2023 - 2024<ref name=":1" />.
* שחקנית החודש של הסופר-ליג, פברואר 2024<ref></ref>.

== קישורים חיצוניים ==

* [https://www.youtube.com/watch?v=BbIVO9BCR1c קיארה קיטינג הצלות מטורפות], סרטון יוטיוב.

== ביאורים ==

== הערות שוליים ==

קטגוריה:כדורגלניות אנגליות
קטגוריה:בריטיות שנולדו ב-2004